ชมรมว่ายน้ำอิวาโทบิ

***Free!*** เป็นอนิเมะที่ออกฉายทางโทรทัศน์ ผลงานของเกียวโตแอนิเมชัน และแอนิเมชันดู ภายใต้การกำกับของฮิโรโกะ อุซึมิ ดัดแปลงจากไลท์โนเวล High☆Speed! () ผลงานของ โคจิ โอจิ ซึ่งได้รับรางวัลชมเชยจาก เกียวโตแอนิเมชัน Award Contest ประจำปี พ.ศ. 2554 ได้รับการตีพิมพ์ และวางจำหน่ายเมื่อวันที่ 8 กรกฎาคม 2556 อนิเมะออกฉายที่ญี่ปุ่นระหว่างวันที่ 4 กรกฎาคม - 26 กันยายน 2556 และได้มีการประกาศสร้างภาคที่ 2 ทางเว็บไซต์อย่างทางเป็นทางการเมื่อวันที่ 26 มกราคม 2557

## เรื่องย่อ
เรื่องราวของนักเรียนชั้นมัธยมศึกษาตอนปลายปี 4 คน ได้แก่ ฮารุกะ มาโกโตะ นางิสะ และ ริน ซึ่งล้วนแต่อยู่สมาคมว่ายน้ำแห่งอิวาโทบิด้วยกัน พวกเขาเข้าร่วมการแข่งขันว่ายน้ำผลัดผสม และได้รับชัยชนะ และหลังจากนั้นทั้งหมดก็ต่างแยกย้ายกันไปไปใช้ชีวิตตามแบบฉบับของตน หลายปีต่อมา เมื่อฮารุกะ และมาโกโตะขึ้นเรียนชั้นปีที่ 2 พวกเขาได้พบกับนางิสะซึ่งเลือกมาเรียนต่อบืชั้นมัธยมศึกษาตอนปลายที่โรงอิวาโทบิที่พวกเขาเรียนอยู่ นางิสะชักชวนให้ทั้งสองร่วมมือกันเปิดชมรมว่ายน้ำแห่งโรงเรียนอิวาโทบิ ในระหว่างนั้น ทั้งสามได้มีโอกาสพบกับ ริน อดีตเพื่อนร่วมทีมที่ไปศึกษาต่อต่างประเทศทันทีหลังจากที่ได้รับชัยชนะในการแข่งขันครั้งนั้น ทว่ารินกลับมีท่าทีที่เปลี่ยนไป เขาทำตัวเย็นชาและพูดจาก้าวร้าวกับอดีตเพื่อนร่วมทีมทั้งสาม

## ตัวละคร
### ตัวละครหลัก
* **ฮารุกะ นานาเสะ** (七瀬 遙 *Nanase Haruka*) — ให้เสียงโดย โนบูนางะ ชิมาซากิ, เมงูมิ มัตสึโมโตะ (สมัยอยู่ชั้นประถมศึกษา)

นักเรียนชั้นมัธยมศึกษาตอนปลายปีที่ 2 โรงเรียนอิวาโทบิ ผู้รักการว่ายน้ำชนิดที่ว่าเจอน้ำที่ไหนต้องถอดเสื้อผ้ากระโดดลงน้ำทุกครั้ง ปัจจุบันเจ้าตัวเลยสวมชุดว่ายน้ำใต้เสื้อผ้าตลอดเวลา ฮารุกะชอบกินซาบะเป็นชีวิตจิตใจชนิดที่ว่าสามมื้อกินแต่ปลาซาบะก็ยังได้ เพราะชื่อที่เหมือนเด็กผู้หญิงจึงทำให้มีคนเข้าใจผิดเป็นประจำ มีชื่อเล่นที่เพื่อนๆสนิทเรียกกันสั้นๆว่า "ฮารุ" แต่ไม่ชอบให้ใครเติมจังที่ท้ายชื่อของตัวเองโดยเด็ดขาด ยามปกติจะเป็นคนเงียบๆไม่ค่อยแสดงอารมณ์ทางสีหน้า คำพูดติดปากของเขาคือ “ฉันจะว่ายแต่ท่าฟรีสไตล์เท่านั้น”

* **มาโกโตะ ทาจิบานะ** (橘 真琴 *Tachibana Makoto*) — ให้เสียงโดย ทัตซึฮิซะ ซูซูกิ, ซัตสึกิ ยูกิโนะ (สมัยอยู่ชั้นประถมศึกษา)

นักเรียนชั้นมัธยมศึกษาตอนปลายปีที่ 2 โรงเรียนอิวาโทบิ เพื่อนสนิทตั้งแต่สมัยเด็กของฮารุกะ เป็นพี่ชายของน้องฝาแฝดชายหญิงจึงทำให้เจ้าตัวกลายเป็นคนใจดี อ่อนโยนจากภายใน แม้ความจริงเจ้าตัวจะเป็นคนขี้กลัวไม่น้อยก็ตาม มาโกโตะเป็นคนที่เข้าใจสิ่งที่ฮารุกะคิดมากที่สุดจนบางครั้งก็ทำหน้าที่แทนกระบอกเสียงให้เพื่อนไปในตัว มาโกโตะรู้ถึงความสัมพันธ์ที่ร้าวฉานระหว่างฮารุกะกับรินและคอยช่วยทั้งสองอยู่ห่างๆเสมอ หลังก่อตั้งชมรมว่ายน้ำแล้ว มาโกโตะได้รับหน้าที่ให้เป็นกัปตันของชมรม ท่าว่ายน้ำที่ถนัดที่สุดของมาโกโตะคือท่ากรรเชียง 

* **นางิสะ ฮาซึกิ** (葉月 渚 *Hazuki Nagisa*) — ให้เสียงโดย ซึบะซะ โยนางะ, ซาโตมิ ซาโต (สมัยอยู่ชั้นประถมศึกษา)

นักเรียนชั้นมัธยมศึกษาตอนปลายปีที่ 1 โรงเรียนอิวาโทบิ นางิสะ เพื่อนรุ่นน้องที่แสนสดใสร่าเริงของฮารุกะ เป็นคนที่ริเริ่มให้มีการจัดตั้งชมรมว่ายน้ำขึ้นมาใหม่จนนำไปสู่เหตุการณ์พบปะกันอีกครั้งของฮารุกะและริน ด้วยความที่เป็นน้องชายคนเล็กของบ้านทำให้นางิสะเป็นคนซื่อๆแต่ก็ไม่ยอมแพ้อะไรง่ายๆ นางิสะชื่นชมในท่วงท่าการว่ายน้ำของฮารุกะาตั้งแต่ยังเด็ก และด้วยความที่อยากจะกลับไปว่ายน้ำกับทุกคนอีกเจ้าตัวจึงเข้าเรียนมัธยมปลายที่เดียวกับมาโกโตะและฮารุกะ ท่าว่ายน้ำที่ถนัดที่สุดของนางิสะคือท่ากบ

* **เรย์ ริวงาซากิ** (龍ヶ崎 怜 *Ryūgazaki Rei*) — ให้เสียงโดย ไดซูเกะ ฮิรากาวะ, โยโกะ ฮิกาซะ (สมัยอยู่ชั้นประถมศึกษา)

นักเรียนชั้นมัธยมศึกษาตอนปลายปีที่ 1 โรงเรียนอิวาโทบิ เพื่อนร่วมชั้นเรียนเดียวกับนางิสะ ก่อนที่จะมาสังกัดชมรมว่ายน้ำเพราะการชักชวนแกมบังคัมและความหลงใหลในท่าทางการว่ายน้ำของฮารุกะทำให้เจ้าตัวตัดสินใจย้ายมาอยู่ชมรมว่ายน้ำด้วย เรย์เป็นคนที่จริงจังกับทุกด้านไม่เว้นแม้แต่เรื่องที่บางครั้งคนอื่นก็คิดว่ามันไร้สาระ เจ้าตัวชอบให้อะไรเป็นไปด้วยความมีเหตุมีผลมารองรับ และเขาชอบความเพอร์เฟคอย่างที่สุด ท่าว่ายน้ำที่เรย์ถนัดที่สุดคือท่าผีเสื้อ

* **ริน มัตสึโอกะ** (松岡 凜 *Matsuoka Rin*) — ให้เสียงโดย มาโมรุ มิยาโนะ, อาเกโนะ วาตานาเบะ (สมัยอยู่ชั้นประถมศึกษา)

นักเรียนชั้นมัธยมศึกษาตอนปลายปีที่ 2 โรงเรียนซาเมซึกะ อาจจะเรียกได้ว่าเป็นคู่แข่งของฮารุกะ แม้ตอนเด็กๆจะสนิทกับพวกฮารุกะจนขนาดรวมทีมแข่งว่ายผลัดกัน แต่เพราะเรื่องบางอย่างทำให้หลังจากนั้นรินตัดสินใจไปเรียนต่อที่ต่างประเทศ หลังจากกลับมาเจ้าตัวเลือกที่จะเข้าเรียนที่โรงเรียนซาเมซึกะที่มีชื่อเสียงด้านการว่ายน้ำ และเปลี่ยนทีท่ากับพวกฮารุกะโดยสิ้นเชิง รินมีความฝันที่ต้องการจะทำให้สำเร็จให้ได้ เป็นคนมุมานะและไม่ชอบการพ่ายแพ้ รินไม่มีท่าว่ายน้ำที่ถนัดเป็นพิเศษเพราะเจ้าตัวฝึกฝนจนว่ายได้ทุกท่วงท่า

### ตัวละครรอง
* **โก มัตสึโอกะ** (松岡 江 *Matsuoka Gō*) — ให้เสียงโดย อาเกโนะ วาตานาเบะ

นักเรียนชั้นมัธยมศึกษาตอนปลายปีที่ 1 โรงเรียนอิวาโทบิ เป็นน้องสาวของริน เพื่อนร่วมชั้นของนางิสะ นิสัยโดยปกติจะสดใสร่าเริง กระตือรือร้นเสมอ ที่สำคัญเจ้าตัวยังชอบกล้ามของเหล่าหนุ่มๆเป็นชีวิตจิตใจ เห็นเมื่อไหร่ต้องทำท่าสมกับเป็นสาวน้อยเสมอ ไม่ชอบให้เรียกว่าโกเพราะฟังเหมือนเป็นชื่อของเด็กผู้ชายและมักเถียงเรื่องชื่อกับนางิสะอยู่บ่อยครั้ง โกเป็นห่วงรินมากจนต้องมาขอความช่วยเหลือจากพวกฮารุกะ ตอนนี้ทำหน้าที่เป็นผู้จัดการประจำชมรมว่ายน้ำอยู่

* **มิโฮะ อามากาตะ** (天方 美帆 *Amakata Miho*) — ให้เสียงโดย ซัตสึกิ ยูกิโนะ

ครูประจำวิชาวรรณคดีโบราณ และครูที่ปรึกษาชมรมว่ายน้ำ และเป็นครูประจำชั้นของฮารุกะกับมาโกโตะด้วย เจ้าตัวมักบอกกับคนอื่นว่าย้ายมาจากโตเกียวเพราะชีวิตการงานไม่รุ่งเท่าที่ควรแต่ความจริงแล้วเคยทำงานเกี่ยวกับชุดว่ายน้ำมาก่อนแต่ยังไม่มีใครทราบรายละเอียดแน่ชัด เป็นคนที่เล่นมุกเข้าใจยากแบบไม่สนบรรยากาศ ตอนนี้เป็นอาจารย์ที่ปรึกษาชมรมว่ายน้ำ

* **ไออิจิโร นิโตริ** (似鳥 愛一郎 *Nitori Aiichirō*) — ให้เสียงโดย โคกิ มิยะตะ

นักเรียนชั้นมัธยมศึกษาตอนปลายปีที่ 1 โรงเรียนซาเมซึกะ รุ่นน้องควบตำแหน่งรูมเมทของริน สมาชิกอีกคนของชมรมว่ายน้ำแห่งโรงเรียนมัธยมปลายซาเมซึกะ ชื่นชมและนับถือในตัวรินมาก คอยให้กำลังใจรินเสมอ ปกติเป็นคนกระตือรือร้นและตรงไปตรงมา

## อนิเมะ
### เพลงเปิดและเพลงปิด

; เพลงเปิด "Rage on"
: เนื้อร้อง: YORKE. / ทำนอง: Ta_2 / เรียบเรียง: ชิโมะฮะตะ"Rio"เรียวสุเกะ / ขับร้อง: OLDCODEX

; เพลงปิด "SPLASH FREE"
: เนื้อร้อง: ซะโอะริ โคะดะมะ / ทำนองและเรียบเรียง: ยะสุชิ วาตานาเบะ / ขับร้อง: STYLE FIVE [ฮารุกะ นานาเสะ (โนะบุนะงะ ชิมะซะกิ), มาโกโตะ ทาจิบานะ (ทัตสึฮิซะ ซุซุกิ), ริน มัตสึโอกะ (มาโมรุ มิยะโนะ), นางิสะ ฮาซึกิ (สึบะสะ โยะนะงะ), เรย์ ริวงาซากิ (ไดสุเกะ ฮิรากาวะ)]

; เพลงปิด (พิเศษ) "EVER BLUE" (ตอนที่ 12)
: เนื้อร้อง: ซะโอะริ โคะดะมะ / ทำนองและเรียบเรียง: ทัตสึยะ คะโต / ขับร้อง: STYLE FIVE [ฮารุกะ นานาเสะ (โนะบุนะงะ ชิมะซะกิ), มาโกโตะ ทาจิบานะ (ทัตสึฮิซะ ซุซุกิ), ริน มัตสึโอกะ (มาโมรุ มิยะโนะ), นางิสะ ฮาซึกิ (สึบะสะ โยะนะงะ), เรย์ ริวงาซากิ (ไดสุเกะ ฮิรากาวะ)]

### ชื่อตอน

### ชื่อตอนพิเศษ

; 『FrFr! 〜Free! short movie〜』
เป็นภาพยนตร์สั้นที่บันทึกอยู่ในบลูเรย์และดีวีดี ซึ่งไม่เคยฉายทางโทรทัศน์

## นวนิยาย
*รอการเพิ่มเติมข้อมูล*

## WEB Radio

รายการวิทยุ **Iwatobi Channel** เป็นรายการ วิทยุออนไลน์ ผ่านทาง Lantis Web และ Onsen ตั้งแต่วันที่ 17 มิถุนายน 2556 ถึง 6 ตุลาคม 2556 ผู้ดำเนินรายการคือ โนะบุนะงะ ชิมะซะกิ (ผู้ให้เสียงฮารุกะ นานาเสะ) และ ทัตสึฮิซะ ซุซุกิ (ผู้ให้เสียงมาโกโตะ ทาจิบานะ) ออกอากศตอนใหม่ทุกวันจันทร์ รวมทั้งหมด 16 ครั้ง

ตั้งแต่เดือนตุลาคม 2556 เป็นต้นมา รายการได้ปรับเปลี่ยนรูปแบบใหม่เป็น Iwatobi Channel S ซึ่งมีโนบุนางะ ชิมะซะกิเป็นผู้ดำเนินรายการ ออกอากาศตอนใหม่ทุกเดือน และมีแขกรับเชิญทุกครั้ง จนถึงตอนนี้รวมแล้ว 5 ครั้ง

; แขกรับเชิญ

: **Iwatobi Channel**

:: ครั้งที่ 3 - สึบะซะ โยะนะงะ (ให้เสียงนางิสะ ฮาซึกิ)
:: ครั้งที่ 7 - ไดสุเกะ ฮิรากาวะ (ให้เสียงเรย์ ริวงาซากิ)
:: ครั้งที่ 9 - สึบะซะ โยะนะงะ (ให้เสียงนางิสะ ฮาซึกิ)
:: ครั้งที่ 11 - สึดะ เคนจิโร (ให้เสียงเซย์จูโร มิโกชิบะ)
:: ครั้งที่ 13 - โคกิ มิยะตะ (ให้เสียงไออิจิโร นิโทริ)
:: Radio CD แผ่นที่ 1 - มาโมรุ มิยะโนะ (ให้เสียงริน มัตสึโอกะ)
:: Radio CD แผ่นที่ 2 - สึบะซะ โยะนะงะ, ไดสุเกะ ฮิรากาวะ, มาโมรุ มิยะโนะ

: **Iwatobi Channel S**

:: ครั้งที่ 1 (ตุลาคม 2556) - ทัตสึฮิซะ ซุซุกิ (ให้เสียงมาโกโตะ ทาจิบานะ)
:: ครั้งที่ 2 (พฤศจิกายน 2556) - สึบะซะ โยะนะงะ (ให้เสียงนางิสะ ฮาซึกิ)
:: ครั้งที่ 3 (ธันวาคม 2556) - อาเกโนะ วาตานาเบะ (ให้เสียงโก มัตสึโอกะ), ซัทสึกิ ยุกิโนะ (ให้เสียงมิโฮะ อามากาตะ)
:: ครั้งที่ 4 (มกราคม 2557) - ไดสุเกะ ฮิรากาวะ (ให้เสียงเรย์ ริวงาซากิ)
:: ครั้งที่ 5 (กุมภาพันธ์) - มาโมรุ มิยะโนะ (ให้เสียงริน มัตสึโอกะ)

## สินค้าที่เกี่ยวข้อง
### ซีดี

### บลูเรย์/ดีวีดี

; ประเทศญี่ปุ่น

; ประเทศไทย

*ยังไม่มีกำหนดการวางจำหน่าย*

### หนังสือ

; TV Animation 「Free!」 Official Guide Book
: วันวางจำหน่าย: 7 กรกฎาคม 2556 / สำนักพิมพ์ เกียวโตแอนิเมชัน
: ไม่ปรากฏ ISBN

; TV Animation 「Free!」 Official Fan Book
: วันวางจำหน่าย: 30 ตุลาคม 2556  / สำนักพิมพ์: โพนีแคนยอน
ISBN 486529001X

; TV Animation 「Free!」 Illustration WORKS
: วันวางจำหน่าย: 15 พฤศจิกายน 2556 / สำนักพิมพ์: เกียวโตแอนิเมชัน
ไม่ปรากฏ ISBN。

; TV Animation 「Free!」 Perfect File
: วันวางจำหน่าย: 20 ธันวาคม 2556 / สำนักพิมพ์: Shufu to Seikatsu-sha
: ISBN 4391635089

## อ้างอิง

## แหล่งข้อมูลอื่น
*  
* 

หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2561
หมวดหมู่:ภาพยนตร์อนิเมะที่ออกฉายในปี พ.ศ. 2558
หมวดหมู่:ภาพยนตร์อนิเมะที่ออกฉายในปี พ.ศ. 2560
หมวดหมู่:วรรณกรรมในปี พ.ศ. 2556
หมวดหมู่:เกียวโตแอนิเมชัน
หมวดหมู่:การว่ายน้ำ‎ในอนิเมะและมังงะ
หมวดหมู่:โรงเรียนในวรรณกรรม
หมวดหมู่:รายการโทรทัศน์ของโตเกียวเอ็มเอ็กซ์